**Davlat aktivlarini boshqarish agentligining birinchi darajali budjet mablag‘larini taqsimlovchilarning
2025 — 2027-yillar uchun budjet mablag‘laridan foydalanish bilan bog‘liq maqsadli indikatorlar ijrosi bo‘yicha**

**MA’LUMOT**

|  |  |  |  |  |  |
| --- | --- | --- | --- | --- | --- |
| **T/r** | **Rivojlantirish dasturi va maqsadli indikatorlarnomi** | **Oʻlchovbirligi** | **2025-yilPrognoz** | **1-chorak ijrosi** | **Yillikka nisbatan (foizda)** |
| **1** | **14. Davlat aktivlarini boshqarish agentligi** | mlrd. soʻm | 12,1 | 2,2 | 18% |
|  | Strategik maqsad: Davlat ishtirokidagi korxonalarni hamda davlat koʻchmas mulki obyektlarini xususiy sektorga sotish orqali Davlatning iqtisodiyotdagi ulushini kamaytirish hamda Davlat ulushi mavjud xoʻjalik jamiyatlarida korporativ boshqaruvni xalqaro standartlarga muvofiqlashtirish natijasida boshqaruv tizimini takomillashtirish. |  |
| **Yakuniy natija koʻrsatkichi** |
| 2 | Savdoga chiqariladigan davlat ishtirokidagi korxonalardagi davlat aksiya paketlari (ulushlari) va davlat koʻchmas mulki obyektlari soni | dona | 650 | 252 | 39% |
| 3 | Zamonaviy korporativ boshqaruv shakli va usullari joriy qilinadigan davlat ishtirokidagi korxonalar soni (Iqtisodiy hamkorlik va taraqqiyot tashkiloti (OESD) tavsiyalari asosida ishlab chiqilgan korporativ boshqaruv qoidalari, komplayens xizmati, korporativ boshqaruv tizimini baholash) | dona | 20 | 4 | 20% |
| 4 | Davlat mulki bo‘lgan bo‘sh turgan noturar bino va inshootlarni, foydalanilmayotgan ishlab chiqarish maydonlarini ijaraga berish | ming kv.m | 3 800 | 3 950 | 104% |
| 5 | Davlat aktivlarini realizatsiya qilishdan tushgan mablagʻlarni respublika budjetiga oʻtkazish (korxonalar, xoʻjalik jamiyatlarining ustav fondlaridagi aksiyalar, yer uchastkalariga boʻlgan huquq va davlat mulki hisoblanadigan boshqa mulklarni) | trln. soʻm | 10,1 | 1,4 | 14% |
| **Bevosita (toʻgʻridan-toʻgʻri) natija koʻrsatkichi** |
| 6 | Savdoga chiqariladigan davlat ishtirokidagi korxonalardagi davlat aksiya paketlari (ulushlari) soni | dona | 50 | 12 | 24% |
| 7 | Savdoga chiqariladigan davlat va davlat ishtirokidagi korxonalarning koʻchmas mulk obyektlari soni | dona | 600 | 242 | 41% |

**Davlat aktivlarini boshqarish agentligi tomonidan
Birinchi darajali budjet mablagʻlarini taqsimlovchilarning
2025 — 2027-yillar uchun budjet mablagʻlaridan foydalanish
bilan bogʻliq maqsadli indikatorlarining 2025-yil I chorak ijrosi yuzasidan**

**HISOBOT**

Oʻzbekiston Respublikasi Prezidentining 2024-yil 25-dekabrdagi “Oʻzbekiston Respublikasining “2025-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida” PQ – 455-son qarori bilan Birinchi darajali budjet mablagʻlarini taqsimlovchilarning 2025– 2027-yillar uchun budjet mablagʻlaridan foydalanish bilan bogʻliq maqsadli indikatorlar tasdiqlangan.

Unda **Strategik maqsad** sifatida Davlat ishtirokidagi korxonalarni hamda davlat koʻchmas mulki obyektlarini xususiy sektorga sotish orqali Davlatning iqtisodiyotdagi ulushini kamaytirish hamda Davlat ulushi mavjud xoʻjalik jamiyatlarida korporativ boshqaruvni xalqaro standartlarga muvofiqlashtirish natijasida boshqaruv tizimini takomillashtirish nazarda tutilgan.

Mazkur maqsadlar uchun yakuniy koʻrsatkich sifatida 2025-yilda Savdoga chiqariladigan davlat ishtirokidagi korxonalardagi davlat aksiya paketlari (ulushlari) va davlat koʻchmas mulki obyektlari sonini **650 ta**ga yetkazish, shundan bevosita (toʻgʻridan-toʻgʻri) natija koʻrsatkichi tariqasida 2025-yil uchun:

**a)** savdoga chiqariladigan **davlat ishtirokidagi korxonalardagi davlat aksiya paketlari (ulushlari)** soni **50 dona**;

**b)**Savdoga chiqariladigan **davlat va davlat ishtirokidagi korxonalarning koʻchmas mulk obyektlari** soni **600 dona** nazarda tutilgan.

Yuqorida qayd etilgan qaror va belgilangan Indikatorlar ijrosini soʻzsiz taʼminlash maqsadida Davlat aktivlari agentligining **2025-yil 4-yanvardagi
12-son buyrug‘i** tasdiqlanib, ijrosi Davlat aktivlari agentligining tarkibiy boʻlinma rahbarlarining shaxsiy nazoratiga olingan.

Indikatorlarning baholash har chorak yakuni boʻyicha **Ichki audit xizmati** tomonidan amalga oshirilmoqda va natijalari bo‘yicha ma’lumotlar Oʻzbekiston Respublikasi Oliy Majlisi, Vazirlar Mahkamasi va Iqtisodiyot va moliya vazirligiga kiritib borilmoqda.

Belgilangan maqsadli indikatorlarning barchasi soʻzsiz ijrosi taʼminlanmoqda. Xususan:

***a)******Savdolarga chiqariladigan davlat ishtirokidagi korxonalardagi davlat aksiya paketlari (ulushlari) sonini 50 ta,*** ***savdolarga chiqariladigan davlat va davlat ishtirokidagi korxonalarning koʻchmas mulk obyektlari soni 600 taga yetkazish boʻyicha:***

**2025-yil 1-aprel holatiga** Davaktiv agentligi tomonidan umumiy qiymati **1 039** **mlrd.so‘m** bo‘lgan **10 ta** davlat ishtirokidagi korxonalardagi davlat aksiya paketlari (ulushlari) hamda **242 ta** davlat va davlat ishtirokidagi korxonalarning koʻchmas mulk obyektlari savdolarga chiqarilgan.

***b) Zamonaviy korporativ boshqaruv shakli va usullari joriy qilinadigan davlat ishtirokidagi korxonalar sonini (Iqtisodiy hamkorlik va taraqqiyot tashkiloti (OECD) tavsiyalari asosida ishlab chiqilgan korporativ boshqaruv qoidalari, komplayens xizmati, korporativ boshqaruv tizimini baholash)* 20 *taga yetkazish boʻyicha:***

Zamonaviy korporativ boshqaruv shakli va usullari joriy qilish maqsadida Oʻzbekiston Respublikasi Prezidentining 2023-yil 24-martdagi PQ-101-son qarori bilan tasdiqlangan Davlat aktivlarini boshqarish sohasida islohotlarni chuqurlashtirish va tizim faoliyatini transformatsiya qilish boʻyicha “Yoʻl xaritasi”ning 3-bandiga muvofiq, barcha davlat ishtirokidagi korxonalar uchun yangilangan **Korporativ boshqaruv qoidalari** ishlab chiqish boʻyicha, Davlat aktivlarini boshqarish agentligining 2023-yil 23-iyundagi 145-son buyrugʻi bilan |davlat ishtirokidagi korxonalar uchun **korporativ boshqaruv qoidalari (yangi tahrirda), axloq kodeksi, korrupsiyaga qarshi kurashish siyosati, manfaatlar toʻqnashuvini boshqarish siyosati, qoidabuzarliklar haqida xabardor qilish siyosati** kabi qoidalar ishlab chiqilgan.

Hozirda, ***davlat ishtirokidagi korxonalari***dan **3 tasida** *(“Tashgiprogor” AJ, “Savdoni rivojlantirish kompaniyasi” AJ, “Olot neft va gaz qidiruv ekspedisiyasi” MChJ)* korporativ boshqaruv qoidalariga (yangi tahrirda) rioya etish majburiyati yoʻlga qoʻyilgan.

**1 tasida** *(“O‘zbekiston respublika tovar-xomashyo birjasi” AJ)* Korporativ boshqaruv kodeksi tavsiyalariga muvofiqligini baholash natijalari bo‘yicha xulosa tasdiqlangan hamda Korporativ boshqaruv qoidalarining davlat ishtirokidagi tavsiyalariga rioya etilishini monitoring qilish to‘g‘risidagi hisoboti tasdiqlangan.

***d)******Davlat mulki boʻlgan boʻsh turgan noturar bino va inshootlarni, foydalanilmayotgan ishlab chiqarish maydonlarini ijaraga berishda 3,8* *mln.kv.m ga yetkazish boʻyicha:***

**2025-yil 1-aprel holatiga** respublika boʻyicha davlat **mulki obyektlarini ijaraga berish** boʻyicha jami ijara maydoni **112,4 mln kvadrat metr**lik **18 400 ta** ijara shartnomalari rasmiylashtirilgan, shundan, suv xavzalari bo‘yicha **107,7** **mln kvadrat metr**lik **37 ta**, o‘simlikshunoslik uchun yer maydonlari **0,7** **mln kvadrat metr**lik **254 ta** va boʻsh turgan noturar bino va inshootlarni, foydalanilmayotgan ishlab chiqarish maydonlarini ijaraga berish boʻyicha jami **3,95** **mln kvadrat metr**lik **18 102 ta** hamda **7 ta** asosiy vozitalar bo‘yicha ijara shartnomalari rasmiylashtirilgan.

***e)******Davlat aktivlarini realizatsiya qilishdan tushgan mablagʻlardan 10,1 trln.soʻm pul mablagʻlarini*** ***respublika budjetiga oʻtkazish (korxonalar, xoʻjalik jamiyatlarining ustav fondlaridagi aksiyalar, yer uchastkalariga boʻlgan huquq va davlat mulki hisoblanadigan boshqa mulklarni) boʻyicha:***

Joriy yilning I choragi mobaynida Oʻzbekiston Respublikasi **respublika budjetiga 1 425 mlrd. soʻm** oʻtkazilgan.

***f)******Davlat aktivlarini boshqarish agentligiga budjetdan ajratilgan 12,1 mlrd.soʻmlik*** ***mablagʻlarning maqsadli sarflanishi va maqsadli indikatorlarning toʻliq bajarilishi boʻyicha:***

**2025-yil 1-aprel holatiga** Davlat aktivlarini boshqarish agentligiga budjetdan ajratilgan mablagʻlarning maqsadli sarflanishi va maqsadli indikatorlarning toʻliq bajarilishi taʼminlanishi uchun **2,2** **mlrd. soʻm**lik mablagʻlar sarflandi.